РЕШЕНИЕ ЗА ИЗПЪЛНЕНИЕ НА КОМИСИЯТА
от 14 февруари 2014 година
за изменение на приложение II към Решение 93/52/ЕИО по отношение на признаването на някои региони на Италия и Испания за официално свободни от бруцелоза (B. melitensis) и за изменение на приложения I, II и III към Решение 2003/467/ЕО по отношение на обявяването на Унгария за официално свободна от туберкулоза, на Румъния и на някои региони на Италия за официално свободни от бруцелоза и на някои региони на Италия за официално свободни от ензоотична левкоза по говедата
(нотифицирано под номер C(2014) 741)
(текст от значение за ЕИП)
(2014/91/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Директива 64/432/ЕИО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине (1), и по-специално глава I, точка 4 и глава II, точка 7 от приложение А и глава I, раздел Д от приложение Г към нея,
като взе предвид Директива 91/68/ЕИО на Съвета от 28 януари 1991 г. относно ветеринарно-санитарните изисквания относно търговията с овце и кози в рамките на Общността (2), и по-специално глава 1, раздел II от приложение А към нея,
като има предвид, че:
(1)
С Директива 91/68/ЕИО се определят ветеринарно-санитарните изисквания относно търговията с овце и кози в рамките на Съюза. С нея се установяват изискванията, според които държави членки или региони от тях могат да бъдат признати за официално свободни от бруцелоза.
(2)
В приложение II към Решение 93/52/ЕИО на Комисията (3) са изброени регионите на държавите членки, които са признати за официално свободни от бруцелоза (B. melitensis) в съответствие с Директива 91/68/ЕИО.
(3)
Италия предостави на Комисията документация, доказваща, че по отношение на регионите Liguria и Lazio са спазени съответните изисквания, установени в Директива 91/68/ЕИО, за да бъдат признати за официално свободни от бруцелоза (B. melitensis).
(4)
Вследствие на оценката на документацията, представена от Италия, регионите Liguria и Lazio следва да бъдат признати за официално свободни от бруцелоза (B. melitensis).
(5)
Испания предостави на Комисията документация, доказваща, че по отношение на автономна област Navarra са спазени съответните изисквания, установени в Директива 91/68/ЕИО, за да бъде призната за официално свободна от бруцелоза (B. melitensis).
(6)
Вследствие на оценката на документацията, представена от Испания, автономна област Navarra следва да бъде призната за официално свободна от бруцелоза (B. melitensis).
(7)
Поради това съответните вписвания за Италия и Испания в приложение II към Решение 93/52/ЕИО следва да бъдат съответно изменени.
(8)
Директива 64/432/ЕИО се прилага по отношение на търговията в рамките на Съюза с говеда и свине. С нея се установяват условията, на които трябва да отговарят дадена държава членка или регион на държава членка, за да бъдат обявени за официално свободни от туберкулоза, бруцелоза и ензоотична левкоза по говедата по отношение на стадата говеда.
(9)
В приложенията към Решение 2003/467/ЕО на Комисията (4) се изброяват държавите членки и техните региони, които са обявени за официално свободни съответно от туберкулоза, бруцелоза и ензоотична левкоза по говедата.
(10)
Унгария представи на Комисията документация, доказваща, че съответните изисквания за установяване на статут на официално свободна от туберкулоза държава членка, предвидени в Директива 64/432/ЕИО, са спазени по отношение на цялата ѝ територия.
(11)
Вследствие на оценката на документацията, представена от Унгария, тази държава членка следва да бъде обявена за официално свободна от туберкулоза.
(12)
Румъния представи на Комисията документация, доказваща, че съответните изисквания за установяване на статут на официално свободна от бруцелоза държава членка, предвидени в Директива 64/432/ЕИО, са спазени по отношение на цялата ѝ територия.
(13)
Вследствие на оценката на документацията, представена от Румъния, тази държава членка следва да бъде обявена за официално свободна от бруцелоза.
(14)
Италия представи на Комисията документация, доказваща, че съответните изисквания за установяване на статут на официално свободен от бруцелоза регион, предвидени в Директива 64/432/ЕИО, са спазени по отношение на регион Liguria.
(15)
Вследствие на оценката на документацията, представена от Италия, регион Liguria следва да бъде обявен за регион, официално свободен от бруцелоза.
(16)
Италия представи на Комисията документация, доказваща, че съответните изисквания за установяване на статут на официално свободен от ензоотична левкоза по говедата регион или провинция, предвидени в Директива 64/432/ЕИО, са спазени по отношение на провинция Latina в регион Lazio, както и по отношение на регион Liguria.
(17)
Вследствие на оценката на документацията, представена от Италия, провинция Avellino в регион Campania, провинция Latina в регион Lazio и регион Liguria следва да бъдат обявени за официално свободни от ензоотична левкоза по говедата региони.
(18)
Приложения I, II и III към Решение 2003/467/ЕО следва да бъдат съответно изменени.
(19)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложение II към Решение 93/52/ЕИО се изменя в съответствие с приложение I към настоящото решение.
Член 2
Приложения I, II и III към Решение 2003/467/ЕО се изменят в съответствие с приложение II към настоящото решение.
Член 3
Адресати на настоящото решение са държавите членки.
Съставено в Брюксел на 14 февруари 2014 година.